
Metodický list k prezentácii Tuky, cukry, soľ

Cieľ, zameranie aktivity 
Vedieť rozdeliť zdravé a nezdravé potraviny. Uvedomiť si vplyv nesprávnej stravy na náš organizmus. 
Vyučovací predmet: 
Ja a svet okolo mňa, prípravný, prvý a druhý ročník, téma – Spoznaj svet okolo seba, Staraj sa o svoje zdravie, Zdravá výživa, Rozdelenie potravín, Čo nám chutí a čo nie, Obezita
Vecné učenie, prípravný, prvý a druhý ročník, téma – Zelenina a ovocie, Starostlivosť o zdravie, Choroby, Zdravotnícke zariadenia, Základné hygienické návyky, Návšteva lekára, Význam zdravej výživy, Správna životospráva
Pomôcky
[bookmark: _GoBack]Prezentácia v Powerpointe, notebook, rôzne druhy ovocia a zeleniny, oberák na jablká,  doplňujúci obrázkový materiál, potraviny k príprave raňajok (soľ, maslo, chlieb)
Príprava
Teoretické poznatky o zdravej strave. Prezentácia o zdravom stravovaní, obezite a chorobách súvisiacich s konzumovaním nezdravých potravín. 
Postup / Realizácia 
V úvode motivácia pozeraním rozprávky Cukríková choroba (Bambuľka). Žiakom na notebooku (interaktívnej tabuli) pustíme prezentácie na danú tému. V triede si zopakujeme  a upevníme informácie o zdravých potravinách. V ovocnom sade si žiaci naoberajú jabĺčka pod dozorom pedagóga. Na záver si žiaci pripravia raňajky (chlieb s maslom). 
Zhrnutie
Žiaci získali poznatky o zdravých potravinách. Naučili sa rozdeliť ovocie a zeleninu. Oberali jablká pod dozorom pedagóga. Každý žiak si pripravil raňajky – natrel chlieb maslom a jemne posolil. 

